UBUTUKILO 1 



Zambi yatanga yuma yeswe 

IHa ubutukilo Mukulu Zambi yata- 
nga lilu ni hashi. ^ Hashi habwile te 
hahululu kanda hamokomoko. Kalunga 
Iwiji yoze te wakufuka yuma yeswe ya- 
bwa mu milima bwii, ni fuji^ ya tachi ya 
kuli Mukulu Zambi yiihuhwa ha meya. 
■^ Hohene Mukulu Zambi yamba ngwe- 
nyi: "Pangu libwe." Mba pangu yilibwa. 
"^ Mukulu Zambi yamona ngwenyi, pa- 
ngu linabeme. Mba yahandununa pangu 
ni milima. ^ Yaluka pangu ngwenyi: mwa- 
Iwa, ni milima ngwenyi: ufuku. Muze 
hikwacha yilibwa lie tangwa litangu. 

6-7 Mukulu Zambi yamba nawa ngwe- 
nyi: "Kuzazuluka chibwe hanga chiha- 
ndununemeya." Nechoyichibwa. Chena- 
cho Mukulu Zambi atangile kuzazuluka. 
Necho yichihandununa meya kwilu ni 
hashi. ^ Mukulu Zambi yaluka kuzazulu- 
ka ngwenyi: lilu. Muze hikwacha yihbwa 
tangwa lia muchaaH. 

9 Mba Mukulu Zambi yamba ngwe- 
nyi: "Meya waze ali kushi lia lilu aswile 
muma mumuwika hanga mavu asolo- 
ke." Yichibwa chenacho. '^ Mavu yaalu- 
ka ngwenyi: hashi, kuswa cha meya yachi- 
luka ngwenyi: kalunga Iwiji. Mukulu 
Zambi yachimona ngwenyi, chinabeme. 
" Mba yamba ngwenyi: "Hashi hasoke 
yambu ni mitondo ya milali yeswe, yize 
yakwima mbuto ni yize yakwima mawu- 
ndu nikulita ni milali yayo." Yichibwa 
chenacho. '^ Chenacho hashi hasokele ya- 
mbu ni mitondo ya milali yeswe yize 
yakwima mbuto ni yize yakwima mawu- 
ndu nikulita ni milali yayo. Mukulu Za- 
mbi yamona ngwenyi, yize yeswe yinabe- 
me. '-^ Muze hikwacha yilibwa tangwa lia 
muchitatu. 

14 Mukulu Zambi yamba nawa ngwe- 
nyi: "Mapangu abwe mu che kuzazuluka 
cha lilu ha kuhandununa mwalwa ni ufu- 
ku, ni kulweza yinyingi ya yanga, ni mata- 
ngwa, ni miaka. '^ Yibwe mapangu kwilu 
ha kupangulwisa hashi." Yichibwa che- 
nacho. '^Chenacho Mukulu Zambi ata- 
ngile mapangu anene aali: tangwa ha 

^7;2 FUJI hanji mwiku wa Zambi. 

kupangulwisa mu mwalwa, kakweji ha 
kupangulwisa mu ufuku. Yatanga nawa 
matongonoshi. '^Mukulu Zambi yaasa 
mwilu ha kupangulwisa hashi '^ mu mwa- 
lwa ni mu ufuku, ni kuhandununa pangu 
ni mihma. Mukulu Zambi yamona ngwe- 
nyi, yize yeswe yinabeme. '^ Muze hikwa- 
cha yilibwa tangwa lia muchiwana. 

20 Mukulu Zambi yamba nawa ngwe- 
nyi: "Mu meya muzalc ni tushitu a milali 
yeswe, ni tujila endangane kwilu." 
-' Mukulu Zambi yatanga tushitu anene 
anene a mu kalunga Iwiji, ni tushitu a 
milali yeswe akwo a mu meya, yatanga 
nawa tujila a milaH yeswe. Yamona ngwe- 
nyi, yino yeswe yinabeme. — Mba Muku- 
lu Zambi yawahisa tushitu, yaamba aka- 
liokese hanga akazalise kalunga Iwiji, ni 
tujila nawa akaHokese. ^^ Muze hikwa- 
cha yilibwa tangwa lia muchitano. 

24 Mba Mukulu Zambi yamba ngwe- 
nyi: "Hashi hokese tushitu a milali ye- 
swe, a ha chihunda ni a mu yambu, anene 
anene ni akepe akepe, azalise hashi." 
Mba yichibwa chenacho. ^^ Chenacho 
atangile tushitu eswe. Yamona ngwenyi, 
eswe kaanabeme. 

26 Mukulu Zambi yamba nawa ngwe- 
nyi: "Haliabwila tutangenu atu abwe 
ngwe yetu ni alifwe ni yetu. Akayule yishi 
a mu meya, ni tujila, ni tushitu eswe a ha 
chihunda, ni a mu yambu, anene anene ni 
akepe akepe." -^Mba Muluku Zambi 
yatanga atu, e atu yaalifwa nenyi. Yaata- 
nga lunga ni pwo. "^ Yaawahisa, yaamba 
ngwenyi: "Semenu, nuliokese, nuzalise 
hashi heswe ni kuyula ho. Nuyule yishi 
a mu kalunga Iwiji, ni tujila a mu tetela, 
ni tushitu eswe akwenda hashi. -'^ Mba 
Mukulu Zambi yamba ngwenyi: "Tale- 
nu, ngunanwehe milali yeswe ya mbuto 
ni ya mawundu, yibwe yakulia yenu. 
^*^Alioze tushitu eswe a mu yambu, ni 
tujila eswe, yakulia yo mwambu ni ma- 
fwo a wisu." Yichibwa chenacho. 
^^ Mukulu Zambi yatala yuma yeswe yize 
atangile, yamona ngwenyi, yinabeme ku- 
hiana. Muze hikwacha yilibwa tangwa 
Ha muchisambano. 



UBUTUKILO 2, 3 



2'"^ Chenacho ha tangwa lia muchisa- 
mbano Mukulu Zambi amanunwi- 
ne kulanga lilu ni hashi, ni yuma yeswe 
yilimo. Mba ha tangwa ha muehishimbia- 
H yanama. ^ Neye yawahisa tangwa lize, 
yahpwisa ha chijila, mumu ha tangwa 
hze yanama ku mihmo yenyi. ^ Chenacho 
Mukuhi Zambi atangile yuma yeswe. 

M unda wa Edene 

Muzc Mwene Zambi atangile hlu ni 
hashi, ^ hashi te kuheshi mutondo niu- 
mwe, chibwe chambu, mumu te Mukulu 
Zambi kanda achinokesa vula hashi, ni 
mutu niumwe kabwile ko ha kulima ha- 
shi. ^ Chibwe te vula kanda yinoka, hi- 
ndu mbundu te yakukakumuka ni kutu- 
chikisa hashi heswe. 

7 Mba Mwene Zambi yanda mukamo 
wa mavu, yawumba mutu^, yamuhwimi- 
na mwiku wa mwono mu mazulu, mba 
mutu yabwa ni mwono. 

8 Mba Mwene Zambi yalima munda 
ku chivumbuko mu Edene. Yasamo mu- 
tu yozc awumbile. '^ Mba ha mavu Mwe- 
ne Zambi yasokesa ho mitondo yeswe 
yibema ku meso, ni yize yibema ni kulia. 
Hakachi ka munda yasokesa mutondo 
uze wakuhana mwono, ni mutondo uze 
wakuhana mana akunyingika no yibema 
ni yibi. 

10 Mu munda wa Edene mwabwile 
Iwiji yoze te wakutuchikisa we munda, 
yabalika ndoo haze, yalihandununa njiji 
jiwana. " Jina lia Iwiji mutangu Pishone, 
mwenawo wajingilikile chifuchi cha Ha- 
vwila. ('- Chifuchi chize chikwete oru yi- 
bema, ni mawe a ndando yinji, ni maji a 
vumba libema.) '^Jina Ha Iwiji wa mu- 
chaali Gihone, mwenawo wajingihka chi- 
fuchi cha Kushe. '"^Jina lia Iwiji wa mu- 
chitatu Tigrise, mwenawo wabaHkile ku 
chivumbuko cha chifuchi cha Asuria, ni 
wa muchiwana Ufrateze. 

15 Mba Mwene Zambi yanda mutu. 



yamusa mu munda wa Edene mu kuuh- 
ma ni kuufunga kanawa. '^Yambila 
mwe mutu ngwenyi: ''Unahase kuHa mi- 
huko ya mitondo yeswe yize yili mu mu- 
nda uno, '^ alioze ku mutondo uze waku- 
hana mana akunyingika no yibema ni 
yibi kanda ulia ko. Mumu ha tangwa lize 
muulia ko, muufwa lume." 

18 Mba Mwene Zambi yamba nawa 
ngwenyi: ''Kuchabemene mutu kutwama 
ukawenyi. Mungumulingila chikwashi 
yoze malifwa nenyi." ''^ Chenacho awu- 
mbile tushitu eswe ni tujila eswe ni mavu. 
Yaaneha kuli mutu hanga amone chize 
maaluka. Kashitu ni kashitu, kajila ni 
kajila, yabwa ni jina lize amulukile kuli 
mutu. -^ Chenacho mutu alukile majina 
yimuna yeswe ni tushitu eswe a mu ya- 
mbu ni tujila. Alioze Samutu'^ kawanyine 
ko mukachi ko niumwe yoze te malita 
nenyi. 

21 Hohene Mwene Zambi yamwaha 
mwe mutu tulo anji. Muze habomba ya- 
muchiza lupachi umuwika, yasalakanyi- 
sa mo musunya. ^^ Ni mwe lupachi yoze 
yatanga pwo, mba yamuneha kuli lunga. 
^^ Mba lunga yamba ngwenyi: 
"Ewaa! HaHabwila yono kah 

chifwaha cha yifwaha yami, 
musunya wa ku musunya wami. 
Jina lienyi pwo^, mumu kuli yami 
lunga^ anakatuka." 
^^ Kashika, lunga makahichika tato ni 
naye akalinunge ni pwo lienyi, mba ayo 
aali maabwa mutu umuwika. 

25 Ayo eswe aali lunga ni pwo yaabwa 
uselesele, alioze keevwile ko sonyi. 

Mutu yavulumuna 

3 Hakachi ka tushitu eswe waze ata- 
ngile Mwene Zambi, kapela yabwa 
mukwa kukanyama kuhiana. Neye yahu- 
la pwo ngwenyi: "Kuma chamwenemwe- 
ne Zambi kanakamba ngwenyi, kanda 
nulla ku mitondo ya mu munda, nyi?" 



2:7 MAVU . . . MUTU mu hebreu maliji wano aali (adama ni adam) kaanalifu ha kwavuluka. 
""2:20 SAMUTU tala 3:20. 

^2.23 PWO . . . LUNGA mu hebreu majina wano aali (isha ni ish) kaanalifu ha kwavuluka. 
2.2: Heb 4.4, 10 2.2-3: Kut 20.11 2.7: 1 Kor 15.45 2.9: Uso 2.7; 22.2, 14 
2.24: Mat 19.5; Mar 10.7-8; 1 Kor 6.16; Efe 5.31 3.1: Uso 12.9; 20.2 



UBUTUKILO 3 



2 Pwo yamukumbulula ngwenyi: "Tu- 
nahase kulia mihuko ya ku mitondo ye- 
swe ya mu munda, ^ shina mihuko ya 
mutondo uze uli mukachi ka munda ku- 
twahashile kuyilia. Mumu Zambi yatwa- 
mba ngwenyi: 'Kanda nulia mihuko ya 
mutondo uze, chibwe kuyikwata ka. Nyi 
ka, kumunufwa.' " 

4 Kapela ngwenyi: "Mahuza, kunuchi 
kufwa kwenu. ^ Zambi kanakamba chino 
mumu kananyingika ngwenyi, nyi nwayi- 
lia, meso jenu maalaula, kuchina munu- 
nyingika yibema ni yibi ngwe iye 
Zambi." 

6 Pwo yamona ngwenyi, mutondo uze 
unabeme, ni mihuko yawo nawa yinabe- 
me ha kulia. Yanyonga nawa ngwenyi, 
chiU chibema ha kubwa ni mana. Kashi- 
ka yahela ko mihuko, yalia. Mba yahana 
chihanda kuH lunga Henyi, lunga neye 
yalia. ^ Muze haalia shimbu lizehene me- 
so jo yaalaula, mba yaanyingika ngwo, 
kuma uselesele tuli. Kashika yaanuka 
mafwo a mukuyu, yaatenga mahina, 
yaazala. 

8 Ha chingoloshi yeevwa Mwene Za- 
mbi kaneza ni kwenda mu munda, ngi 
ngi ngi! Mba lunga ni pwo yaaswama 
mushi Ua mitondo.^ Mwene Zambi yahu- 
la lunga ngwenyi: "Kuli uli?" 

10 Lunga ngwenyi: "Te ngunakwivu 
muze unende mu munda, yingwivwa wo- 
ma. Kashika naswama, mumu nguli 
uselesele." 

1 1 Zambi yamuhula ngwenyi: "lya yo- 
ze wakulwezanga ngwenyi, uli uselesele? 
Hiwalia muhuko wa mutondo uze naku- 
kanjishile ngwami, kanda uyilia, nyi?" 

12 Lunga ngwenyi: "Pwo yoze wangu- 
hele kubwa nenyi mwe wangwahanga, 
kashika nalianga." 

13 Mba Mwene Zambi yahula pwo 
ngwenyi: "Mumu yika walinganga 
chino?" 

Pwo ngwenyi: "Kapela wangwonga- 
nga kashika nalianga." 



Zambi yaabatwila hanga amone lamba 

"^ Mba Mwene Zambi yambila kapela 
ngwenyi: 
"Ha chize hiwalinga, kuwashingiwa 

kuhiana yimuna yeswe 
ni tushitu eswe a mu yambu. 
Shingo lie lino, chize musono ndoo 

ku miaka yeswe 
muwendela ha jimo lie, muubwa ni 
kulia mavu. 
'^ Yena kapela ni pwo munukabwa 
akwa kole. 
Vungu lie ni vungu lia pwo 

mulikabwa akwa kole. 
Mulikafupa mana akukushihila ku 

mutwe, 
ni yena muukafupa mana 

akumusumina ku kashi jino." 
'^ Mba yambila pwo ngwenyi: 
"Yibikalo yinji muukabwa nayo 

muze muukabwa ni ufumba, 
ni yikola yinji ha kusema. 
Hindu muukevwila lunga lie usona, 
neye makakuyula." 
''' Yambila nawa Samutu ngwenyi: 
"Wabanjikanga mukwenu pwo 
ha kulia mihuko ya mutondo 
uze nakukanjishile ngwami, mavu 

kaashingiwa. 
Ha matangwa eswe a mwono we 
muukahondangana ni 
kulima, 
mba ukabwe ni yakulia. 
•^ Hashi muhakusokela mikalale ni 
mbimbo. 
Muukalia yilimalima. 
'^ Matukuta anji muukasapangana, 
muukahondangana ha kulima hashi 
ndoo muukahiluka ku mavu kuze 

nakuchijile. 
Ku mavu wakatukile 
kwenako muukahiluka nawa." 
20 Mba Samutu^ yaluka pwo lienyi 
ngwenyi, Namutu^, mumu iye naye ya 
atu eswe. ^* Hohene Mwene Zambi ya- 
nda makubu ja tushitu, yaanukina Samu- 
tu ni pwo lienyi, yaajika. 



^3:20 SAMUTU . . . NAMUTU mu hebreu ni mu ulumbunwiso weka ni weka ngwo: Adam ni 
3.13: 2 Kor 11.3; 1 Tim 2.14 3.15: Uso 12.17 3.17-18: Heb 6.8 



UBUTUKILO 3, 4 

Mwene Zambi yahanga Samutu ni 
Namutu mu munda 

22 Mba Mwene Zambi yamba ngwe- 
nyi: "Haliabwila mutu habwa ngwe yetu 
mumu hanyingika yibema ni yibi. Kucha- 
mutambile kulia mihuko ya mutondo 
uze wakuhana mwono, kuchina maka- 
bwa ni mwono wa miaka yeswe." ^^ Ka- 
shika Mwene Zambi yahanga mutu mu 
munda wa Edene, hanga akalime e mavu 
kuze amuchijile. ^"^ Mba ku sali Ha chivu- 
mbuko lia munda wa Edene, yasa ko 
akwa mwono a mwilu ni mukwale wa 
mulengi wa kahia wakutalikisa ku majila 
eswe, ha kujika jila ya ku mutondo uze 
wakuhana mwono. 

Published by 

Societe Biblique du Zaire 

BP8911 

KINSHASA 1, Rep du Zaire 

The Bible Society of Zambia 
1566 Freedom Way 
PO Box 31316 
LUSAKA, Zambia 

© United Bible Societies, 1991 
Illustrations by Horace Knowles, 
© The British and Foreign Bible Society, 
Swindon, England, 1954, 1967, 1972 

New Testament illustrations by John Lear, 

© American Bible Society, New York, USA, 1960 

The Bible in Chokwe 

a common language translation 

published as 

MUKANDA WA ZAMBI 



